**Paskaidrojuma raksts**

**Dienvidkurzemes novada pašvaldības saistošajiem noteikumiem Nr. \_\_\_\_\_ "Par kapsētu uzturēšanu un apsaimniekošanu Dienvidkurzemes novadā "**

|  |  |
| --- | --- |
| Paskaidrojuma raksta sadaļas | Norādāmā informācija  |
| 1. Mērķis un nepieciešamības pamatojums  | 1.1. Saistošo noteikumu "Par kapsētu uzturēšanu un apsaimniekošanu Dienvidkurzemes novadā", turpmāk – noteikumi, izdošanas mērķis ir noteikt vienotu kārtību, kādā Dienvidkurzemes novada pašvaldības administratīvajā teritorijā tiek organizēta kapsētu apsaimniekošanas pārvaldība: noteikti kapsētu izmantošanas kārtības noteikumi, kapsētas apsaimniekotāja un pārziņa pienākumi un tiesības, kapavietas ierādīšanas, kopšanas un uzturēšanas noteikumi, apbedīšanas, kapliču izmantošanas, nekoptas kapavietas aktēšanas kārtība, kā arī administratīvā atbildība par noteikumos paredzēto prasību pārkāpumiem.1.2. Pašvaldības likuma 4. panta pirmā daļa nosaka pašvaldības autonomās funkcijas, tai skaitā 2. apakšpunktā nosakot, ka pašvaldības pienākums ir gādāt par pašvaldības administratīvās teritorijas labiekārtošanu un sanitāro tīrību, tai skaitā kapsētu izveidošanu un uzturēšanu. Atbilstoši Pašvaldības likuma 4. panta trešajai daļai autonomo funkciju izpildi atbilstoši savai kompetencei organizē un par to atbild pašvaldība.Saskaņā ar Pašvaldību likuma 45. panta pirmās daļas 2. apakšpunktu dome ir tiesīga izdot saistošos noteikumus un paredzēt administratīvo atbildību par to pārkāpšanu, nosakot administratīvo pārkāpumus un par tiem piemērojamos administratīvos sodus jautājumā par publiskā lietošanā nodotu pašvaldības teritoriju, tostarp, kapsētu izmantošanu, ja likumos nav noteikts citādi.Atbilstoši augstākminētajam, Dienvidkurzemes novada pašvaldības, turpmāk – pašvaldības, dome izdod saistošos noteikumus atbilstoši Pašvaldību likumā ietvertajam pilnvarojumam.1.3. Kapavietas labiekārtošanas darbi un saskaņošanas kārtība:Kapavietas labiekārtošanas darbi (piemēram, pieminekļu uzstādīšana, apmaļu izbūve vai demontāža, žogu ierīkošana), kas varētu negatīvi ietekmēt vidi vai citai personai piešķirto kapavietu jāsaskaņo ar kapsētas pārzini. Saskaņošanas mērķis ir novērst konfliktus ar blakus kapavietu turētājiem un uzturēt vienotu kapsētas estētisko izskatu.Lai nodrošinātu vizuālo vienotību, pašvaldība ir noteikusi prasības kapavietu aprīkojumam, piemēram, apmaļu augstumam (ne vairāk kā 15 cm). Šie ierobežojumi palīdz saglabāt kapsētas estētiku, atvieglot uzturēšanas darbus un nodrošināt drošību, novēršot paklupšanas riskus.1.4. Koku un krūmu stādīšanas ierobežojumi:Koku un krūmu stādīšana kapavietā un kapsētas koplietošanas teritorijās ir aizliegta, lai novērstu infrastruktūras bojājumus un nodrošinātu kapsētas kopējo funkcionalitāti un estētiku. Šo augu sakņu sistēma ar laiku var radīt bojājumus kapavietu apmalēm, pieminekļiem un ceļiem, kā arī palielināt uzturēšanas izmaksas. Nokritušās lapas un zari rada papildu tīrīšanas darbus, kas var apgrūtināt blakus esošās kapavietas turētājus.Veci vai nepienācīgi kopti koki un krūmi var kļūt bīstami, ja zari nolūst vai koks sakņu vājināšanās dēļ apgāžas. Turklāt lielāki augi var izplesties ārpus kapavietas robežām, radot neērtības blakus kapavietu turētājiem un izjaucot kapsētas ainavas vizuālo harmoniju.Šie ierobežojumi palīdz uzturēt kapsētas drošību un ilgtspēju, kā arī aizsargā infrastruktūru no bojājumiem un konfliktu rašanās starp kapavietu turētājiem. Tie arī veicina dabai draudzīgus risinājumus un atbalsta sabiedrības interesēs esošu kapsētas apsaimniekošanu.1.5.Noteikumos ir noteikta arī kārtība, kādā apseko un aktē nekoptās kapavietas. Ja kapavietas uzturētājs trīs gadu laikā pēc pirmā akta sastādīšanas nesakopj kapavietu, viņa uzturēšanas tiesības tiek pārtrauktas.1.6. Saistošajos noteikumos ir paredzēta administratīvā atbildība par noteikumu 11.1. apakšpunktā paredzēto prasību pārkāpšanu. Administratīvā atbildība paredzēta, lai efektīvāk sasniegtu noteiktas kārtības ievērošanu kapsētas teritorijā. Administratīvās atbildības noteikšana spēj mazināt problēmsituāciju skaitu, kā arī ierobežo kapsētas lietošanas pārkāpumu apmēru un izplatību, tādējādi nodrošinot sabiedrības tiesiskās intereses un noteikto pārvaldes kārtību.Noteikumos paredzēta administratīvā atbildība par apbedīšanu kapsētās bez iepriekšēja saskaņojuma ar kapsētas pārzini.Par šo pārkāpumu nav paredzēti sodi citos normatīvajos aktos, tāpēc administratīvais sods ir nepieciešams, lai nodrošinātu noteikumu izpildi un sabiedrisko kārtību.1.7. Pamatojums administratīvai atbildībai un soda apmēram par apbedīšanu kapsētās bez iepriekšēja saskaņojuma ar kapsētas pārzini:1.7.1. Administratīvā akta (procesa) prioritātes princips.Apbedīšanas procesi kapsētās tieši ietekmē sabiedrisko kārtību, kapsētas infrastruktūru un pārvaldību. Saskaņošana ar kapsētas pārzini ir obligāts priekšnoteikums, lai nodrošinātu apbedīšanas darbu atbilstību noteikumiem un koordinētu vietas izmantošanu kapsētas teritorijā. Administratīvās atbildības piemērošana par apbedīšanu bez saskaņojuma palīdz aizsargāt sabiedrības intereses un uzturēt kapsētas pārvaldības kārtību.1.7.2. Sabiedriskās kārtības mērķa sasniegšanas efektivitāte.Iepriekšējas saskaņošanas trūkums var radīt situācijas, kas traucē kapsētas organizācijai, piemēram, kapavietu pārklāšanos, nesaskaņotu izmēru vai nepilnību apbedīšanas dokumentācijā. Brīdinājums nodrošina iespēju izskaidrot noteikumu nozīmīgumu, savukārt naudas sods līdz divdesmit naudas soda vienībām kalpo par preventīvu pasākumu, kas attur no pārkāpumu atkārtošanas un veicina apzinīgu noteikumu ievērošanu.1.7.3. Problēmsituācijas attiecināmība uz publiski tiesiskajām attiecībām.Apbedīšana kapsētās ir publisko tiesību subjekta (pašvaldības) regulēta darbība. Tā ietilpst kapsētu uzturēšanas un apsaimniekošanas pienākumos, kas tiek veikti sabiedrības interesēs. Apbedīšana bez iepriekšēja saskaņojuma ir publisko tiesisko attiecību pārkāpums, kas tieši ietekmē pašvaldības spēju nodrošināt efektīvu kapsētas pārvaldību.1.7.4. Problēmsituācijas bīstamība un kaitīgums.Apbedīšana bez saskaņošanas var radīt būtiskus sarežģījumus kapsētas pārvaldībā:- neprecizitātes kapavietu sadalē, piemēram, tas var izraisīt konfliktus starp kapavietu turētājiem un radīt problēmas nākotnes apbedījumu plānošanā;- nepieņemamas kvalitātes apbedīšanas darbi, piemēram, nesaskaņoti darbi var neatbilst tehniskajām vai vizuālajām prasībām, radot estētiskus vai funkcionālus bojājumus kapsētas ainavai;- sabiedriskās kārtības traucējumi, piemēram, šādas darbības var izraisīt sūdzības no citiem kapavietu turētājiem vai apmeklētājiem, kā arī kavēt kapsētas pārziņa uzdevumu izpildi.Šīs situācijas ir kaitīgas ne tikai pašvaldības saimnieciskajai darbībai, bet arī sabiedrības uzticībai kapsētu kārtības uzturēšanā.1.7.5. Aizliegums paredzēt administratīvo atbildību par administratīvā akta labprātīgu neizpildīšanu.Šajā gadījumā pārkāpums (apbedīšana bez saskaņojuma) ir aktīva darbība, nevis administratīvā akta neizpilde. Tāpēc administratīvās atbildības piemērošana neparedz neatbilstību minētajam aizliegumam.1.7.6. Problēmsituācijas aktualitāte.Pašvaldību pieredze liecina, ka nesaskaņota apbedīšana kapsētās rada konfliktsituācijas, sūdzības un kapsētas kārtības traucējumus. Ņemot vērā šo pārkāpumu aktualitāti, administratīvās atbildības ieviešana ir pamatota un nepieciešama, lai novērstu līdzīgas problēmas nākotnē.1.7.7. Vadoties no iepriekšējā vērtējuma, administratīvās atbildības noteikšana par apbedīšanu bez iepriekšēja saskaņojuma ar kapsētas pārzini ir būtiska sabiedriskās kārtības nodrošināšanai un kapsētas infrastruktūras aizsardzībai. Brīdinājums kā soda veids dod iespēju izskaidrot pārkāpuma būtību un sekas, savukārt naudas sods līdz divdesmit naudas soda vienībām ir samērīgs līdzeklis preventīvas un sodīšanas funkcijas īstenošanai. Šāda pieeja veicina apzinīgu noteikumu ievērošanu un efektīvu kapsētas pārvaldību.Citu noteikumos ietverto prasību ievērošanu iespējams panākt ar citiem nesodoša rakstura – efektīvas kontroles veida pasākumiem. |
| 2. Fiskālā ietekme uz pašvaldības budžetu  | 2.1. Saistošajiem noteikumiem nav ietekmes uz pašvaldības budžetu, salīdzinot ar izdevumiem, kas ir bijuši līdz šim.2.2. Saistošo noteikumu izpilde notiks pašvaldības kārtējā gada budžeta ietvaros.2.3. Saistošo noteikumu īstenošana neietekmēs pašvaldībai pieejamos cilvēkresursus, jo nav nepieciešama jaunu institūciju vai darba vietu izveide vai esošo institūciju kompetences paplašināšana, lai nodrošinātu saistošo noteikumu izpildi. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci  | 3.1. Sociālā ietekme – paredzama tieša ietekme, jo kapsētas esamība, kapsētas uzturēšana un lietošana, kapavietu piešķiršana, apbedīšana, kapavietas kopšana un uzturēšana ietver sabiedrības kā cilvēku kopienas esības pamattiesības, tradicionālo dzīvesveidu, dzīvesziņu un vērtības, vispārējos ētikas apsvērumus, kā arī dzīves un vides kvalitātes apsvērumu.3.2. Ietekme uz vidi – tiek plānots, ka saistošo noteikumu īstenošana mazinās kapsētu ietekmes uz vidi teritoriāli lokālā līmenī, jo tiek paredzēta noteikta kārtība kapsētu kā īpašo teritoriju, kas izveidotas mirušo apbedīšanai, apsaimniekošanai un uzraudzībai.3.3. Ietekme uz iedzīvotāju veselību – konkrētajā gadījumā saistošie noteikumi par kapsētu darbību un uzturēšanu ietekmi uz iedzīvotāju veselību nerada.3.4. Ietekme uz uzņēmējdarbības vidi pašvaldības teritorijā – noregulē to komersantu darbību, kuri vēlas sniegt savus pakalpojumus kapavietu apkopšanā. Noteikumi neatstās tiešu ietekmi uz uzņēmējdarbības vidi pašvaldības teritorijā, tikai to sakārtos.3.5. Ietekme uz konkurenci – saistošie noteikumi par kapsētu darbību un uzturēšanu neierobežo uzņēmējdarbības aktivitātes un komersantu, kas sniedz apbedīšanas pakalpojumus, konkurētspēju, jo noteikumos paredzētā kārtība nodrošinās apbedīšanas pakalpojumu sniedzējiem vienlīdzīgas tiesības un iespējas, un kopumā uzlabos pakalpojumu pieejamību. |
| 4. Ietekme uz administratīvajām procedūrām un to izmaksām  | 4.1. Kontroli par šo noteikumu izpildi savas kompetences ietvaros nodrošina kapsētas apsaimniekotājs, kapu pārziņi un Dienvidkurzemes novada pašvaldības policija. Administratīvā pārkāpuma procesu līdz administratīvā pārkāpuma lietas izskatīšanai veic Dienvidkurzemes novada pašvaldības policija. Administratīvā pārkāpuma lietu izskata Dienvidkurzemes novada pašvaldības Administratīvā komisija.4.2. Lai saņemtu kapavietu un tās uzturēšanas tiesības, persona vēršas pie kapsētas apsaimniekotāja, pievienojot attiecīgos dokumentus, un attiecīgās kapsētas kapu pārzinis ierāda kapavietu. Kapsētas apsaimniekotāja faktisko rīcību un pieņemtos lēmumus normatīvajos aktos noteiktajā kārtībā var apstrīdēt pašvaldības izpilddirektoram.4.3. Nav paredzētas papildus administratīvo procedūru izmaksas. |
| 5. Ietekme uz pašvaldības funkcijām un cilvēkresursiem  | 5.1. Saistošie noteikumi izstrādāti, lai īstenotu Pašvaldību likuma 4. panta pirmās daļas 2. punktā noteikto pašvaldības autonomo funkciju, kas uzliek pienākumu gādāt par pašvaldības administratīvās teritorijas labiekārtošanu un sanitāro tīrību, tai skaitā kapsētu izveidošanu un uzturēšanu. Saistošie noteikumi neietekmēs citas pašvaldības funkcijas.5.2. Saistošo noteikumu izpilde neietekmēs pašvaldībai pieejamos cilvēkresursus un tiks īstenota esošo funkciju un resursu ietvaros. |
| 6. Informācija par izpildes nodrošināšanu  | 6.1. Saistošo noteikumu izpildē nav paredzēts izveidot jaunas institūcijas, esošo likvidācija vai reorganizācija. 6.2. Izpildes nodrošināšana tiks veikta apstiprinātā pašvaldības budžeta ietvaros. |
| 7. Prasību un izmaksu samērīgums pret ieguvumiem, ko sniedz mērķa sasniegšana  | Saistošie noteikumi ir atbilstoši iecerētā mērķa sasniegšanas nodrošināšanai un paredz tikai to, kas ir vajadzīgs mērķa sasniegšanai, pašvaldības autonomās funkcijas izpildei, nosakot samērīgas prasības mērķa sasniegšanai - kapsētu apsaimniekošanai, uzturēšanai un lietošanai, kā arī paredzot samērīgu atbildību par saistošo noteikumu neievērošanu.  |
| 8. Izstrādes gaitā veiktās konsultācijas ar privātpersonām un institūcijām  | Sabiedrības viedokļa noskaidrošana veikta atbilstoši Pašvaldību likuma 46. panta trešajā daļā noteiktajam – saistošo noteikumu projekts un paskaidrojuma raksts no 2025. gada \_\_\_ līdz 2025. gada \_\_ tika publicēts pašvaldības oficiālajā tīmekļvietnē www.dkn.lv, nodrošinot ikvienam interesentam iesniegt savus iebildumus vai priekšlikumus. |

Domes priekšsēdētājs (paraksts\*) #LEMUMA\_PARAKSTITAJA1\_VARDS# #LEMUMA\_PARAKSTITAJA1\_UZVARDS#